**Bekreftelse på forpliktelse til å svare konvensjonalbot**

Dato:

Enova SF
Brattørkaia 17a, 7010 Trondheim

Vi viser til søker [navn] sin erklæring til Enova SF ("**Enova**") i forbindelse med **søknad** om støtte under støtteprogram for bunkringsanlegg for ammoniakk ("**Støtteprogrammet**"). [Søkers selskapsnavn] ("**Søker**") vil levere søknad i samsvar med vilkårene for deltakelse i Støtteprogrammet. Det er et vilkår for deltakelse i Støtteprogrammet at Søker bekrefter sin aksept av vilkårene for Støtteprogrammet, herunder forpliktelse til å svare konvensjonalbot.

Botens størrelse er på 5% av maksimalt innvilget tilskudd fra Enova.

Det bekreftes at Søker så raskt som mulig og senest innen 12 måneder etter offentliggjøring av tilsagn om støtte fra Enova skal dokumentere at forholdene i punktene a) til c) er oppfylt, og at det innen 24 måneder etter offentliggjøring av tilsagn om støtte fra Enova skal dokumenteres at forholdene i punkt d) er oppfylt:

1. At Søker har gjennomført **investeringsbeslutning** for prosjektet.
2. At Søker har sikret hele finansieringen for prosjektet inkludert 20% margin for overskridelser, herunder:
	1. For lånefinansiering må Søker vise at alle vilkår for å få lån er oppfylt, og at långiver/långivere bekrefter at lånet kan innfris såfremt investeringsbeslutningen er tatt.
	2. For egenkapital må man vise til at beløpet dekket av egenkapital er satt av hos eiere/investorer og forbeholt prosjektet. Merk at kravet til egenkapital gitt i kap. 6.1.1 gjelder også her.
3. Søker har inngått økonomisk forpliktende bestilling av maskiner, utstyr og materialer tilknyttet det konkrete bunkringsanlegget til en verdi tilsvarende minimum 10 % av maksimalt innvilget tilskudd fra Enova.
4. Prosjektrapportering(er) er oversendt Enova med samlet utbetalingsanmodning om støtte tilsvarende minimum 10 % av innvilget tilskudd fra Enova. Kun kostnader under kostnadsposten «Maskiner, utstyr og materialer» fra det godkjente kostnadsgrunnlaget vil gjelde inn mot dette kravet.[[1]](#footnote-2) Innfrielse av kravet forutsetter at rapportering og utbetalingsanmodning(er) godkjennes av Enova iht. vilkårene i avtale mellom Enova og Søker.

Videre bekreftes at Søker, dersom forpliktelsene angitt i bokstav (a), (b), (c) og (d) ovenfor ikke oppfylles innen fristen, aksepterer å betale en konvensjonalbot på NOK [sett inn 5% av støttebeløp] til Enova.

Om et prosjekt er i brudd med ett eller flere av vilkårene a) til d), kan Enova i tillegg kansellere tilsagnet om støtte, og eventuelt utbetalt støtte må betales tilbake.

Konvensjonalboten forfaller til betaling ved påkrav. Betaling skal skje innen fem (5) bankdager. Dersom flere selskaper samarbeider om søknaden (konsortium), skal alle søkerselskapene være solidarisk ansvarlige for konvensjonalboten.[[2]](#footnote-3)

Som sikkerhet for forpliktelsen til å betale konvensjonalbot vil Søker sørge for at det stilles en påkravsgaranti til fordel for Enova senest ved signering av tilsagn. Garantien vil i form og innhold i det vesentlige samsvare med det garantiformatet som er vedlagt utlysingsdokumentene for Støtteprogrammet.

Søker er innforstått med at en unnlatelse av å stille slik bankgaranti innebærer at retten til å delta i Støtteprogrammet bortfaller.

Forpliktelser etter denne bekreftelsen skal være underlagt norsk rett med Trøndelag tingrett som verneting.

\*\*\*

*[​Signaturside følger​]*

*[​Signaturside​ til Bekreftelse av forpliktelse til å svare konvensjonalbot]*

[Sted], [dato]

For Søker

|  |  |
| --- | --- |
| Signatur: \_\_\_\_\_\_\_\_\_\_\_\_\_\_\_\_\_\_\_\_\_\_ | Signatur: \_\_\_\_\_\_\_\_\_\_\_\_\_\_\_\_\_\_\_\_\_\_ |
| Navn: | Navn:  |
| Tittel: | Tittel: |

|  |  |
| --- | --- |
| Signatur: \_\_\_\_\_\_\_\_\_\_\_\_\_\_\_\_\_\_\_\_\_\_ | Signatur: \_\_\_\_\_\_\_\_\_\_\_\_\_\_\_\_\_\_\_\_\_\_ |
| Navn: | Navn:  |
| Tittel: | Tittel: |

Obligatorisk vedlegg: Dokumentasjon på at den eller de som har signert erklæringen gyldig kan forplikte Søker ved signaturrett, prokura eller særskilt fullmakt.

1. Det vil si at det innen 24 måneder etter tilsagn må kunne dokumenteres såkalte «harde kostnader» (altså ikke egne timer eller innkjøp av tjenester) tilsvarende minimum 10 % av det samlede godkjente kostnadsgrunnlaget, som gir grunnlag for utbetalingen av minimum 10 % av maksimalt innvilget tilskudd fra Enova. [↑](#footnote-ref-2)
2. Det skal i disse tilfellene avgis en forpliktelseserklæring fra hvert av søkerselskapene. [↑](#footnote-ref-3)